
TAVANA RIEKONMARJAN OMAVALVONNAN SEURANTARAPORTTI 
1.5.2026-31.8.2026

Omavalvontasuunnitelmamme on julkaistu Tavanan verkkosivuilla. Tällä seurantaraportilla
julkistamme omavalvonnan toteutumiseen, valvonnan havaintoihin ja kehittämistarpeisiin
liittyviä huomioita ja toimenpiteitä.
Omavalvontasuunnitelmamme mukaisen toiminnan toteutumista seurataan ja arvioidaan muun
muassa säännöllisillä johtamiskeskusteluilla, poikkeamien seurannalla, auditoinneilla, asiakas-
henkilöstö-, läheis- ja tilaajakokemuksen mittaamisella.
Tämä raportti kuvaa omavalvontasuunnitelmamme toteutumista, toiminnassamme havaittuja
kehittämistarpeita ja jo aloitettuja kehittämistoimenpiteitä ajalla 1.5.2026-31.8.2026.

Asiakaskokemus ja osallisuus 

Riekonmarjaan tehtiin sisäinen auditointi huhtikuussa 2026. Auditoinnissa haastateltiin asiakkaita. Asiakkaat olivat tyytyväisiä. He kertoivat, että Riekonmarjan koti on paras asunto mikä ikinä on ollut ja Riekonmarjassa on turvallista asua. Asiakkaiden mielestä Riekonmarjassa on paljon tekemistä ja he kertoivat ohjaajien olevan ammattilaisia ja kohtelevat heitä erinomaisesti. Paras asia yksikössä ovat työntekijät sekä muut asiakkaat. 

Toiminnan laadun arviointi

Sisäisessä auditoinnissa tarkastettiin Riekonmarjan sisäinen toiminta. Saimme hyvää palautetta, mutta myös muutamia kehittämisideoita. Poikkeamien tunnistaminen on vaikeaa ja tämä onkin tärkeä kehittämiskohde. 

Henkilöstötilanne

Riekonmarjan henkilöstötilanne on hyvä ja sijaisia on saatu pääasiassa aina tarvittaessa. Yksi ohjaajista irtisanoutui kesän aikana ja yksi ohjaajista on opintovapaalla. Hän palaa töihin ensi vuoden alussa. Tarvittaessa käytämme sijaisia. 

Onnistumiset

Riekonmarjan henkilöstötyytyväisyyskyselyistä saimme hyvää palautetta. Henkilöstö kokee, että työyhteisö toimii hyvin ja töissä on mukava olla. Auditoinnissa henkilökunta oli antanut hyvää palautetta johtamisesta sekä työyhteisön kehitysmyönteisyydestä. Myös läheiset ovat tyytyväisiä asiakkaiden saamaan palveluun. He kokevat, että Riekonmarjassa on onnistuttu luomaan kodin omainen ympäristö, tukemaan asiakkaita itsenäisessä elämässä sekä kohtaamaan heitä asiakaslähtöisesti. Läheiset toivoivat asiakkaille enemmän yhteistä tekemistä. Syyskuussa juhlimme Riekonmarjan 20-vuotis taivalta mukavilla juhlilla. 

Tavoitteenamme on kehittää ja parantaa yhteistyötä Lapin hyvinvointialueen kanssa sekä markkinoida uusia palveluita. Tavoitteenamme on, että opimme tunnistamaan poikkeama myös muut kuin lääkepoikkeamat. Tavoitteena on myös lisätä asiakkaille enemmän yhteistä tekemistä arki-iltoihin. 

